דנות

דנות חברה להשקעות בע"מ הייתה חברת החזקות ישראלית שהוקמה בנובמבר 1979 על ידי קבוצת תעשיינים ואנשי עסקים, והשקיעה בעסקים קיימים ובעסקים שהקימה. בשנת 1985 נקלעה לחובות וקרסה. 11 מייסדי החברה, בהם אישים בולטים בכלכלת ישראל, הם אבא פרומצ'נקו ומרק מושביץ מ"עלית", אויגן פרופר מ"אסם", אהרון סחרוב מ"סהר", דב לאוטמן מ"דלתא גליל תעשיות", איש העסקים דוד יגלום מז'נבה, תעשיין הטקסטיל מגרמניה הרברט גוטליב, יוסף פקר מ"פקר פלדה", קבלן הבנייה יחזקאל נוסבאום מ"אשטרום", קבוצת אלייד, שמואל (סמי) יוחננוף מגדות וסמי כהן, איש עסקים מברזיל, שהשקיעו מיליון דולר כל אחד ולקחו הלוואה מבנק לאומי. זמן מה לאחר הקמתה הצטרף למשקיעים בה לסלי פורטר, בעל רשת הסופרמרקטים האנגלית "טסקו". יו"ר הדירקטוריון של "דנות" היה מרק מושביץ ולמנכ"ל החברה מונה דוד גולן. בתחילת 1980 הסכימה "דנות" לרכוש 50% מבנק כללי תמורת כשלושה מיליון דולר, אך עסקה זו בוטלה. בשיתוף עם בנק לאומי הקימה "דנות" בנק להשקעות בשם "לאומי ושות'", אך כעבור זמן מה מכרה את חלקה לבנק לאומי. באפריל 1980 רכשה "דנות" את השליטה בחברת פ.י.ב.י. אחזקות, החברה האם של הבנק הבינלאומי הראשון, בעזרת הלוואה שקיבלה מבנק לאומי, ומרק מושביץ מונה ליו"ר הדירקטוריון של "פ.י.ב.י. אחזקות" ושל הבנק הבינלאומי הראשון. בהמשך אותה שנה גייסה החברה 95 מיליון שקל בהנפקת ניירות ערך בבורסה לניירות ערך בתל אביב. בסוף 1982 התקיים משא ומתן למכירת השליטה ב"פ.י.ב.י. אחזקות" לבנק המזרחי המאוחד, אך עסקה זו לא הבשילה. בסוף 1980 הוקמה חברת הבת "דנות תעשיות" להשקעות בתעשייה. למנכ"ל החברה מונה פלג תמיר, ויו"ר הדירקטוריון שלה היה דב לאוטמן.. בשנת 1981 הוקמה חברת הנדל"ן "אשדנות", כשותפות בין "אשטרום" ל"דנות". בשנת 1983 רכשו "דנות" ובנק לאומי שני שלישים ממניות חברת "קרגל". עוד השקיעה החברה בחברות "דנות רוזנווסר" לייצור שרשראות זהב, "זיקה" לייצור אלקטרודות, "אומיקרון" לייצור ציוד רפואי, "ליהקום" לייצור מערכות תצוגה גרפיות למחשבים, ו"מנוף מערכות" לפיתוח תוכנה. "דנות" הקימה רשת מקומונים בשם "רחוב ראשי", אך זו קרסה לאחר זמן קצר, וגרמה ל"דנות" הפסד של כשני מיליון דולר. הפסד של יותר מ-10 מיליון דולר נגרם ל"דנות" מהשקעתה בחברת "דנות ניירות ערך". ב-1984 נקלעה "דנות" לקשים כלכליים וב-1985 נכנסה לפירוק. מכירת נכסיה שימשה להחזר חלק מחובותיה. מי ומה במבוך של העיסקה שבטלה, מעריב, 24 בדצמבר 1982 דוד ליפקין, "דנות" - על פרשת דרכים, מעריב, 29 במאי 1984 אלעזר לוין, כל כשלונות דנות, כותרת ראשית, 21 בנובמבר 1984 עמירם פליישר, השוקולד המר של "דנות", מעריב, 4 באוקטובר 1985 הנפשות הפועלות, כותרת ראשית, 22 בדצמבר 1982 ד. גולן מנכ"ל "דנות השקעות", דבר, 22 בדצמבר 1980 יאיר קוטלר, יוסי פקר: איש הפלדה והבנקאי, מעריב, 11 בינואר 1980 שאול אברון, במבצע בזק מכר אייזנברג את הבנק הבינלאומי הראשון והתעשר בעוד 10 מיליון דולר, מעריב, 4 באפריל 1980 שאול אברון, מושביץ מונה ליו"ר מועצת המנהלים בבנק הבינלאומי הראשון, מעריב, 13 באפריל 1980 דוד ליפקין, תהפוכותיה של "עסקת השנה", מעריב, 24 בדצמבר 1982 חברה־בת של "דנות" תרכז השקעות בתעשיה, דבר, 7 בספטמבר 1980 דרור שרביט, קרגל נרכש במכפיל 9 ללא גיבוי נכסי מלא, דבר, 28 ביוני 1983 "דנות" רכשה חברת "ליהקום", דבר, 9 בפברואר 1981 דוד ליפקין, "דנות" בקשיי נזילות. פונה לעזרת דיסקונט, מעריב, 13 במרץ 1984, המשך דוד ליפקין, 11 "המופלאים" הטביעו את "דנות" עם מיליונים של משקיעים קטנים, מעריב, 28 באוקטובר 1985 דוד ליפקין, מושביץ: קרתה לנו טרגדיה; החובות 44 מיליון דולר, מעריב, 28 באוקטובר 1985, המשך יואב יצחק, לא התגלו מימצאים המחייבים הגשת תביעות נגד מייסדי דנות שקרסה, מעריב, 23 במאי 1988. דוד ליפקין, נושי חברת דנות קיבלו כ-19 מיליון דולר, מעריב, 20 ביוני 1986 דוד ליפקין, מימוש נכסי דנות כיסה 25.5 מיליון ד' - החובות 45 מיליון, מעריב, 8 בפברואר 1988 יואב יצחק, אשטרום קנתה את חלקה של דנות באשדנות, מעריב, 15 ביוני 1988